เรียนคุณครับ ผมมีอาการจุกเสียดเเก๊ซในกะเเพราะเยอะ. กินยามา2อาทิติแล้วอาการจุกเสียดดีขึ้น..แต่รู้สึกว่าตัวเองปากเหม็น. และอุจาระเหม็น. เกี่ยวกับโรคกะเพราะมั้ยคับ...
สวัสดีค่ะ จากที่เล่า อาจมีทั้งโรคกระเพาะอาหารอักเสบ และโรคกรดไหลย้อนร่วมกันค่ะ @โรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรด ซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ @อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น บางคนจะมีกลิ่นปาก หรือลมหายใจเหม็นได้ @ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน **การดูแลตนเอง : -หลังรับประทานอาหารให้หลีกเลี่ยงการนอนราบ การยกของหนัก การก้มตัว -หลีกเลี่ยงการรับประทานอาหารือเครื่องดื่มอย่างน้อยภายใน 3 ชั่วโมงก่อนนอน -รับประทานอาหารไขมันต่ำ หลีกเลี่ยงการรับประทานของผัดและทอด -รับประทานอาหารปริมาณพอดี ไม่มากไป -หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น -ออกกำลังกาย ลดน้ำหนัก **หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ ส่วนที่มีอุจจาระมีกลิ่นเหม็นคิดว่า น่าจะเป็นจากอาหารที่รับประทานมากกว่านะคะ